ராமநாதபுரம் மாவட்டம் கமுதி அருகே அமைந்துள்ள பசும்பொன் முத்துராமலிங்க தேவர் நினைவிடத்தில், ஆண்டுதோறும் தேவர் குருபூஜை மற்றும் ஜெயந்தி விழா வெகு விமரிசியாக கொண்டாடப்படுவது வழக்கம். 2014ம் ஆண்டு 14 கிலோ எடையில் நான்கரை கோடி மதிப்பீட்டில் தயாரிக்கப்பட்ட தங்க கவசத்தை முன்னாள் முதலமைச்சர் ஜெயலலிதா, தேவர் நினைவிடத்திற்கே வந்து நேரில் வழங்கினார். இந்த தங்க கவசம் மதுரை வங்கி லாக்கரில் பாதுகாப்பாக வைக்கப்பட்டு, ஒவ்வொரு ஆண்டும் நடைபெறும் குருபூஜையின் போது, தேவர் சிலைக்கு அணிவிக்கப்படுவது வழக்கமாக இருந்தது.